Re ruma ka go go eletša gore go na le dipeakanyo tše mmalwanyana tšeo di ka dirwago ge o nyaka go tsenela naga. Ge o nyaka go lema ga go hlokege gore o be mongnaga - kgetha peakanyo yeo e go swanelago mme o thome. Motho yo a ka se fetogego molemi le gatee ke yoo a sa thomego go itokiša! Ramaphosa o ile a tšea leeto la matšatši a mabedi la go šoma Vietnam le Singapore. Ramaphosa o boletše gore Afrika Borwa le Vietnam di swanetše go katološa kgwebo. Dinaga tše pedi le tšona di dumelelane go šomišana go ya pele ka thuto. Maeto a mabedi a mošomo a ile a dirwa go tiiša ditswalano tša dipolotiki, tša ekonomi le tša kgwebo magareng ga Afrika Borwa le dinaga tše pedi. Ketelo ya go ya Singapore e file baemedi ba Afrika Borwa, bao ba bego ba eteletšwe pele ke Ramaphosa, go ithuta go tšwa go mohlala wa Singapore wa katlego ya ekonomi le tema ya dikgwebo tša mmušo le kgolo ya ekonomi le maikemišetšo a tlhabollo ya setšhaba ya naga. Kgwebišano ya dinaga tše pedi e gotše kudu ka Singapore e le modirišani wa bobedi yo mogolo wa kgwebo wa Afrika Borwa ka seleteng sa ASEAN; ka 2014 kgwebišano magareng ga dinaga tše pedi di fihlile go R28.9 bilione ge go bapetšwa le R23.5 bilione ka 2015.